**Ministru kabineta noteikumu projekta „Grozījums Ministru kabineta 2006. gada 7. marta noteikumos Nr. 180 „Neautomātisko svaru atbilstības novērtēšanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma “Par atbilstības novērtēšanu” 7. pants un likuma “Par mērījumu vienotību” 6. panta otrā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2006. gada 7. marta noteikumu Nr. 180 „Neautomātisko svaru atbilstības novērtēšanas noteikumi” (turpmāk – noteikumi Nr. 180) nosaka pamatprasības neautomātiskajiem svariem un šo prasību ievērošanas uzraudzības kārtību projektēšanā, ražošanā un atbilstības novērtēšanā, pirms neautomātiskie svari tiek ievietoti iekšējā tirgū, kā arī nosaka tirgus uzraudzības kārtību. Noteikumu Nr. 180 26. punkts nosaka, ka svarus, kuri nodoti lietošanā reglamentētajā jomā līdz šo noteikumu spēkā stāšanās dienai un neatbilst šo noteikumu prasībām, ir atļauts lietot līdz 2015. gada 31. decembrim. Ekonomikas ministrija konsultējās ar nevalstiskajām organizācijām, lai apzinātu to neautomātisko svaru apjomu, kuru būtu jāizņem no lietošanas, ņemot vērā Noteikumu Nr.180 26.punktā ietverto pārejas periodu. Nevalstiskās organizācijas ir sniegušas informāciju, ka šādu neautomātisko svaru lietošanā ir pietiekoši liels daudzums un to nomaiņa radītu būtisku finansiālu slogu (mērāms vairākos miljonos) šo neautomātisko svaru lietotājiem.Vienlaikus atbilstoši Ministru kabineta 2007. gada 9. janvāra noteikumos Nr. 40 “Noteikumi par valsts metroloģiskajai kontrolei pakļauto mērīšanas līdzekļu sarakstu” (turpmāk – noteikumi Nr.40) noteiktajām prasībām, neautomātisko svaru atkārtota verificēšana (pārbaude) tiek veikta (atkarībā no svaru klases) reizi 2 gados vai reizi gadā. Atkārtoto verificēšanu akreditētas atbilstības novērtēšanas institūcijas (inspicēšanas institūcijas) veic visiem lietošanā nodotiem neautomātiskiem svariem, neatkarīgi no to ražošanas un nodošanas lietošanā laika. Tas nozīmē, ka visi neautomātiskie svari, kas izgājuši verificēšanu, ir saņēmuši apliecinājumu, ka tie atbilst konkrētajos normatīvajos aktos noteiktajām prasībām.Ekonomikas ministrijas ieskatā, izvērtējot sabiedrības un uzņēmēju (svaru lietotāji saimnieciskai darbībai) interešu samērīgumu, nav saskatāmi nozīmīgi ieguvumi sabiedrības interesēm, lai no 2016. gada 1. janvāra tiktu palielināts finansiālais slogu uzņēmējiem, ko radīs nepieciešamība iegādāties jaunus neautomātiskos svarus, lai gan lietošanā esošie svari, kuri kaut gan formāli neatbilst Noteikumu Nr. 180 prasībām, taču atbilstoši veiktajai atkārtotai verificēšanai ir atzīti par atbilstošiem normatīvajos aktos noteiktajām būtiskajām prasībām un ir derīgi turpmākajai lietošanai, tādējādi novēršot bažas, ka šie neautomātiskie svari, samazinoties to mērījumu precizitātei, rada risku sabiedrības interesēm. Ievērojot augstāk minēto, nepieciešams svītrot noteikumu Nr.180 26.punktu. Tādējādi arī pēc 2015.gada 31.decembra tiktu atļauts lietot neautomātisko svarus, kas neatbilst Noteikumu Nr.180 prasībām, ja tiem ir veikta atkārtotā verifikācija un tie ir atzīti par atbilstošiem būtiskajām prasībām un ir derīgi turpmākajai lietošanai.Vienlaikus attiecībā uz atkārtotās verifikācijas sertifikātu derīguma termiņu, kas izsniegti noteikumu Nr.180 prasībām neatbilstošiem neautomātiskajiem svariem līdz 2015.gada 31.decembrim, ir piemērojams noteikumos Nr.40 noteiktais periodiskums. |
| 3. | Projekta izstrādē iesaistītās institūcijas | Patērētāju tiesību aizsardzības centrs |
| 4. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz visiem neautomātisko svaru lietotājiem reglamentētajā jomā, atbilstības novērtēšanas institūcijām, kas veic šo neautomātisko svaru verifikāciju, kā arī tirgus uzraudzības institūciju - Patērētāju tiesību aizsardzības centru. |
| 2. | Tiesiskā regulējuma ietekme uz tautsaimniecību un administratīvo slogu | Ar projektu tiek atļauts lietot verificētus neautomātisko svarus, kas neatbilst Noteikumu Nr.180 prasībām, līdz ar to tiks samazināts administratīvais slogs visām sabiedrības mērķgrupām, kuras tiesiskais regulējums ietekmēs, vienlaikus uzlabojot uzņēmējdarbības vidi.  |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība Projekta izstrādē īstenota atbilstoši Ministru kabineta 2009.gada 25.augusta noteikumiem Nr.970 “Sabiedrības līdzdalības kārtība attīstības plānošanas procesā” 7.4.1apakšpunktā, proti, sabiedrības pārstāvjiem tika dota iespēja rakstiski sniegt viedokli par Projektu tā izstrādes stadijā.  |
| 2. | Sabiedrības līdzdalība projekta izstrādē | Projekts kopā ar sākotnējās ietekmes novērtējuma ziņojumu (anotāciju) un paziņojums par līdzdalības procesu 2015.gada 2.oktobrī tika publicēts Ekonomikas ministrijas mājas lapā [www.em.gov.lv](http://www.em.gov.lv), aicinot sabiedrību izteikt savu rakstisku viedokli.  |
| 3. | Sabiedrības līdzdalības rezultāti | Biedrība “Latvijas Tirgus savienība”, Latvijas Tirgotāju asociācija un biedrība “Latvijas Ģimenes ārstu asociācija” konceptuāli atbalsta Projektu. Vienlaikus Latvijas Tirgotāju asociācija un biedrība “Latvijas Ģimenes ārstu asociācija” izteica priekšlikumu izteikt Projektu citā redakcijā, savukārt Ekonomikas ministrijas ieskatā nav nepieciešams veikt izmaiņas Projektā.  |
| 4. | Cita informācija |  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Patērētāju tiesību aizsardzības centrs |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

*Anotācijas III, IV un V sadaļa – projekts šīs jomas neskar.*

Ekonomikas ministres

pienākumu izpildītājs,

Labklājības ministrs U.Augulis

Vīza:

valsts sekretārs R.Beinarovičs

16.11.2015. 13:32

755

Lipskis

67013292, Valdis.Lipskis@em.gov.lv